1. **LOPŠELIO-DARŽELIO PRISTATYMAS**
2. **Misija** – vadovaujantis valstybine švietimo politika, kokybiškai įgyvendinti ikimokyklinio ir priešmokyklinio ugdymo programas. Sudaryti sąlygas vaikų saugiam, darniam vystymuisi. Bendradarbiauti su socialine aplinka.

**2. Prioritetai:**

1. Asmenybės augimas ir asmeninis efektyvumas bendradarbiavimo kontekste. Mokyklos kultūra.

2. Ugdomojo proceso tobulinimas, ugdymo kokybės ir pasiekimų gerinimas.

3. Saugi ir veiksminga edukacinė bei fizinė aplinka.

**3. Bendrieji duomenys:**

1. Įstaigos pavadinimas – Vilniaus savivaldybės Grigiškių lopšelis-darželis „Lokiuko giraitė“.

2. Steigėjas – Vilniaus savivaldybė ( kodas188710061, adresas Konstitucijos pr. 3, Vilnius, LT- 9601).

3. Teisinė forma – pelno nesiekianti savivaldybės biudžetinė įstaiga.

4. Teisinis statusas – juridinis asmuo, kodas 190648777.

5. Ugdymo forma – dieninė.

6. Paskirtis – neformaliojo švietimo mokykla.

7. Darbo režimas – 10,5 val., budinčios grupės – 12 val.

8. Mokomoji kalba – lietuvių (gimtoji).

9. Pagrindinė veiklos rūšys – ikimokyklinis ir priešmokyklinis ugdymas.

10. Įkūrimo data – 1988 m. liepos 1 d.

11. Adresas – Kovo 11-osios g. 54, Grigiškės, Vilniaus, LT-27125

12. Kontaktai – tel. 852432603, 852434873, el. paštas: [rastine@lokiukogiraite.vilnius.lm.lt](mailto:rastine@lokiukogiraite.vilnius.lm.lt)

**4. Papildoma informacija:**

Įstaigoje ugdomi vaikai nuo 1,5-2 m. iki mokyklos (6-7 m.). Vaikų grupės komplektuojamos pagal vaikų amžių: 15 (18) vaikų grupėje, kai vaikų amžius 2-3 metai; 20 (23) vaikų į 3-4, 4-5, 5-6 m. ir priešmokyklinio ugdymo grupės. Veikia 12 grupių. Specialiųjų poreikių vaikai integruojami į bendrojo ugdymo vaikų grupes.

Ikimokyklinio ugdymo procesas organizuojamas vadovaujantis lopšelio-darželio atnaujinta ugdymo programa ,,Žingsneliai“ (pritarta steigėjo 2017 m. rugpjūčio 28 d. Įsak. Nr. 30-2109), kurioje didelis dėmesys skirtas pagrindinių kompetencijų ugdymui. Programos turinys - tai kompleksiškas procesas, kuriame vyrauja turima vaiko patirtis ir sąsajos su aktualiais socialinės kultūrinės jo gyvenamosios aplinkos poreikiais. Programoje numatyta sudaryti kuo palankesnes sąlygas įgyti ir plėtoti asmenines kompetencijas, užtikrinti ugdymo kokybę,

Priešmokyklinio ugdymo procesas organizuojamas vadovaujantis ,,Priešmokyklinio ugdymo bendrąja programa“ (patvirtinta LR švietimo ir mokslo ministro 2014 m. rugsėjo 2 d. Įsak. Nr. V-779) Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.

Įstaigoje dirba 30 pedagogai ir 32 kiti darbuotojai. Pedagogai kartu su ugdytiniais dalyvauja:

• Darnaus vystymosi įgūdžių programoje „Darni mokykla”,

• Tarptautinėje programoje ,,Zipio draugai“ (socialinių ir emocinių situacijų įveikimo gebėjimų ugdymas),

• UEFA ir LFF projekte „Futboliukas“,

• Vilniaus ikimokyklinių įstaigų metodinio būrelio „Spindulys“ veikloje,

• Respublikiniuose bei Vilniaus miesto vaikų sporto, meno ir saviraiškos projektuose,

• Programoje ,,Vaisių ir daržovių bei pieno produktų vartojimo skatinimas vaikų ugdymo įstaigose“,

• Įstaigos pedagogai yra Respublikinės ikimokyklinių įstaigų darbuotojų asociacijos (RIIDA) „Sveikatos želmenėliai“ nariai.

Įstaiga atvira visuomenei, bendradarbiauja su kitomis ugdymo įstaigomis: Vilniaus savivaldybės Grigiškių lopšeliais-darželiais „Rugelis“, „Pelėdžiukas“, Vilniaus savivaldybės Grigiškių gimnazija, Vilniaus savivaldybės Grigiškių „Šviesos“ gimnazija, Vilniaus savivaldybės Grigiškių pradine mokykla, Grigiškių meno mokykla, Grigiškių biblioteka, Grigiškių kultūros namais bei Vilniaus Mokytojų namais. Įstaigoje ugdytiniams teikiamas aktyvus fizinis lavinimas, meninis ugdymas (dirba šių sričių specialistai).

Dietistas, dirbantis įstaigoje, rūpinasi kokybišku vaikų maitinimu. VVSB visuomenės sveikatos priežiūros specialistas, vykdantis sveikatos priežiūrą ikimokyklinėje įstaigoje rūpinasi higienos reikalavimų užtikrinimu. Lopšelio-darželio finansų apskaitą veda buhalteris, esantis įstaigoje.

Įstaigos bendruomenė aktyviai dalyvauja Grigiškių seniūnijos veikloje, puoselėjančioje ir saugančioje grigiškiečių tradicijas. Kartu su ugdytiniais prisidedame prie organizuojamų renginių ar akcijų, rengiame vaikų darbų parodas.

1. **LOPŠELIO-DARŽELIO VEIKLOS SRIČIŲ ANALIZĖ**

|  |  |  |  |  |
| --- | --- | --- | --- | --- |
| **Veiklos sritis** | **Stipriosios pusės** | **Silpnosios pusės** | **Galimybės** | **Grėsmės** |
| **Etosas**  1. Lopšelio-darželio vertybės.  2. Lopšelio-darželio įvaizdis.  3. Lopšelio-darželio vidaus ir išorės ryšiai. | Mokykla turi savitas tradicijas, kurias padeda kurti ir palaiko didžioji dalis bendruomenės.  Institucijos tradicijas ir veiklą, atliepiančią miesto gyventojų poreikius, teigiamai vertina miesto bendruomenės nariai ir didžiuojasi ja.  Įstaiga bendradarbiauja su miesto švietimo ir socialinių paslaugų teikimo įstaigomis. | Įstaiga iš dalies išnaudoja savo veiklos ir pasiekimų veiksmingo informavimo būdus bei formas platesniam bendruomenės ratui.  Trūksta entuziazmo užmezgant ryšius su naujais socialiniais partneriais bei plėtojant bendradarbiavimą su esamais. | Palaikyti patrauklios aukštos kultūros ikimokyklinio ugdymo įstaigos įvaizdį. Palanki demografinė padėtis dalyvauti Grigiškių miesto kultūriniame gyvenime, kartais Vilniaus miesto kultūriniame gyvenime. | Didelės transporto išlaidos – kliūtis dažnoms išvykoms organizuoti |
| **Vaiko ugdymas ir ugdymasis** 1.Ugdymo turinys. 2.Ugdymo(si) turinio ir procedūrų planavimas. 3.Ugdymo(si) proceso kokybė.  4.Šeimos ir darželio bendradarbiavimas ugdymo procese. | Ugdomoji veikla organizuojama kūrybiškai, vykdant atnaujintą įstaigos ikimokyklinio ugdymo programą „Žingsneliai“ ir bendrąją priešmokyklinio ugdymo programą, atsižvelgiant į pasikeitusius ugdytinių poreikius.  Ugdomoji veikla atliepia vaikų ugdymosi poreikius, yra tikslinga ir veiksminga. Ugdymo proceso strategija įgyvendinama žvelgiant iš vaiko perspektyvos, yra nuosekli, grindžiama kompetencijomis, interaktyviais metodais, ugdytinių sveikatos stiprinimu.  Vadovai ir pedagogai domėsi pokyčiais ir juos įgyvendina.  Du pedagogai grupėje aktyviosios veiklos metu; logopedų pagalba;  Meninio ugdymo ir fizinio lavinimo specialistų profesionali ugdomoji veikla;  Ugdytinių dalyvavimas: emocinių sunkumų įveikimo įgūdžių lavinimo tarptautinėje programoje „Zipio draugai“;  Darželyje sudaromos sąlygos dalytis gerąja patirtimi.  Patraukli ir funkcionali, skatinanti veikti lauko aplinka.  Periodiškai vyksta metodiniai pedagogų pasitarimai, priešmokyklinių grupių pedagogų pasitarimai. | Pedagogai domisi pokyčiais, bet ne visada įgyvendina ugdymo procese.  Pedagogai ne visada geba taikyti inovatyvius būdus ir metodus.  Kartais trūksta tėvų pasitikėjimo pedagogais.  Trūksta patirties sudarant individualius planus, įgyvendinant projektus. | Ugdytinių dalyvavimas:  Darnaus vystymosi įgūdžių programoje „Darni mokykla“  Psichologo, socialinio pedagogo, specialaus pedagogų pagalba SUP turintiems vaikams.  Skatinti pedagogų ir tėvų partnerystę.  Papildomų ugdomujų aplinkų kūrimas (emocinio intelekto lavinimui; tyrinėjimui ir pažinimui, grūdinimuisi ir sveikatinimui)  Partnerystė Lietuvos futbolo federacijos masinio vaikų futbolo vystymo programoje „Sugrąžinkime vaikus į stadionus“ projekte „Futboliukas“;  Dalyvavimas RIUKKPA projekte „Lietuvos mažųjų žaidynės“. | Dalis tėvų nepakankamai vertina ugdomąją veiklą, ignoruoja darželio ritmą ir trikdo pedagoginį procesą. |
| **Vaiko ugdymo(si) pasiekimai**  1.Vaiko raidos ir pasiekimų vertinimas.  2.Vaiko pasiekimų kokybė. | * Įstaigoje vykdomas vaikų daromos pažangos stebėjimas pagal veiklos sritis, vadovaujantis *Ikimokyklinio amžiaus vaikų pasiekimų aprašu (2014);* * Vertinimas atliekamas sistemingai, analizuojami ir aptariami vaiko pasiekimai; * Ugdytinių pažanga visais amžiaus tarpsniais yra akivaizdi. Yra pažanga ir specialiųjų poreikių vaikų, atitinkanti jų galimybes ir pastangas; * Priešmokyklinio ugdymo grupės vaikų brandumo mokyklai rezultatai atitinka fizinės, psichinės, socialinės brandos kriterijų rodiklius; * Specialiųjų ugdymosi poreikių (kalbos) turinčių vaikų pažanga atitinka jų galimybes ir pastangas; * Institucijos vaikai sėkmingai dalyvauja respublikiniuose konkursuose ir miesto renginiuose; | Mokytojų ir šeimų veiklos dermė skatinant ir vertinant vaikų pasiekimus;  Nevisada vaikų pasiekimų kokybė atitinka pedagogų bei tėvų lūkesčius;  Tėvų užimtumas veikia jų domėjimąsi vaiko pasiekimais: kuo tėvai labiau užimti, tuo mažiau jie domisi, kaip sekasi jų vaikui ugdytis.  Atskiri amžiaus tarpsnių vaikų pasiekimai vertinami gerai, tačiau reikia sukurti vieningą vaiko pažangos vertinimo sistemą, kurti pedagogų ir tėvų veiklos dermę. | Ieškoti lankstesnių ir įvairesnių tėvų informavimo apie vaiko pasiekimus būdų. | Didėja specialiųjų poreikių vaikų skaičius. Įstaigos mokytojams trūksta pasirengimo dirbti su spec. poreikius turinčiais vaikais. |
| **Parama ir pagalba vaikui ir šeimai**  1.Vaiko teisių garantavimas ir atstovavimas. 2.Vaiko poreikių tenkinimas. 3.Parama ir pagalba šeimai. | * Įstaigoje garantuojamos prigimtinės vaiko teisės, saugi ir ugdanti aplinka, palaikomas palankus psichologinis mikroklimatas. * Institucijoje sudarytos sąlygos laiku ir lanksčiai reaguoti į iškilusius naujus ugdytinių poreikius; * Teikiama metodinė ir informacinė pagalba šeimai; * Bendradarbiaujant su Vilniaus miesto psichologine-pedagogine tarnyba, nustatomi specialieji ugdymo(si) poreikiai; * Sistemingai informuojama apie teikiamas paslaugas, būrelius: organizuojami tiksliniai susirinkimai, teikiamos individualios konsultacijos, kviečiami kompetentingi specialistai, organizuojamos išvykos, talkos, renginiai, vakaronės, susitikimai su kviestiniais svečiais, paskaitos tėvams, atvirų durų dienos. | * Nepakankamai išplėtota Vaiko gerovės komisijos veikla, teikiant pagalbą vaikams su elgesio sutrikimais; * Tiriama paslaugų kokybė nevisuomet nustato tikruosius bendruomenės poreikius; * Kalbos ir kalbėjimo sutrikimų turinčių vaikų skaičius yra didesnis už leistiną skaičių logopedų etatams. * Tėvų nenoras tirti vaikus dėl specialiųjų ugdymo(si) poreikių nustatymo. | Teikti metodinę bei psichologinę pagalbą šeimoms, auginančioms ikimokyklinio amžiaus vaikus.  Pritraukti į įstaigą pagalbos vaikui specialistus: psichologą, specialųjį ir socialinį pedagogą, papildomą logopedo etatą. | Specialieji ugdymosi poreikiai ne visuomet nustatomi laiku ir tinkamai. |
| **Ištekliai**  1.Personalo politika 2.Materialinė aplinka  3.Finansiniai ištekliai | * Aplinka įstaigoje sukurta tikslingai, skatinanti veikti, estetiška, funkcionali, taip pat skatinanti vaikų savarankiškumą, kūrybiškumą; * Įstaigoje dirbantis pedagoginis personalas nuolat tobulėjantis; * Gerai vertinama įstaigos biudžeto tvarkymo sistema. Įstaigoje yra buhalteris. Ugdymo lėšos naudojamos racionaliai ir tikslingai; * Pedagogų ir Bendruiomenės tarybos įsitraukia į veiklos planavimą; * Vadovai inicijuoja ryšius su socialiniais partneriais, ikimokyklinėmis įstaigomis, mokyklomis ir kt. * Beveik visuose grupėse atnaujinta edukacinė aplinka, suremontuotos koridorių grindys, pertvarkytas apšvietimas, pakeisti langai. * Visose grupėse veikia interneto ryšys. Atnaujintos įstaigos teritorijos įrengimai, įrengti vaikų žaidimų kompleksai. | * Lėšų trūkumas riboja pastato renovacijos darbus, iš dalies tenkina institucijos bei jos bendruomenės kintančius poreikius; * Daugumos grupių sanitariniai mazgai yra seniai neremontuoti ir dalinai neatitinka higienos reikalavimų; * Trūksta jaunų specialistų; * Stokojama įgūdžių privataus ir viešojo kapitalo partnerystės paieškai; | Mokinio krepšelio lėšos leidžia pedagogams sistemingai kelti kvalifikaciją. Darželyje yra pedagogų, galinčių dalintis darbo patirtimi miesto mastu. | Gaunamas finansavimas netenkina modernios ikimokyklinės įstaigos poreikių. |

**2019–2020 M. M. VILNIAUS SAVIVALDYBĖS GRIGIŠKIŲ LOPŠELIO-DARŽELIO „LOKIUKO GIRAITĖ“**

**VEIKLOS PRIORITETAI IR TIKSLAI**

**III. PRIORITETAI, TIKSLAI, UŽDAVINIAI**

PRIORITETAI

1. Ugdomojo proceso tobulinimas, ugdymo kokybės ir pasiekimų gerinimas.
2. Saugių ir veiksmingų vidaus ir lauko edukacinių erdvių kūrimas.

TIKSLAI

1. Taikyti tradicinius ir netradicinius ugdymo metodus ir būdus stiprinant vaikų emocinį intelektą.
2. Pedagogo asmenybės raidos, skatinančios konstruktyvius ir pozityvius pokyčius, siekimas;
3. Kurti modernią, saugią, sveiką, skatinančią aktyvumą ugdymo(si) ir darbo aplinką.

**II. TIKSLO IR UŽDAVINIŲ ĮGYVENDINIMO PRIEMONĖS**

|  |  |  |  |  |  |  |
| --- | --- | --- | --- | --- | --- | --- |
| **Tikslai** | **Uždaviniai** | **Įgyvendinimo priemonės** | **Terminai** | **Išlaidos (Eur),** | **Atsakingi vykdytojai** | **Tikslo įgyvendinimo vertinimo kriterijai** |
| 1. Taikyti tradicinius ir netradicinius ugdymo meto-dus ir būdus stiprinant vaikų emocinį intelek-tą. | Siekti vaikų geros emocinės savijautos, ugdyti socialinių bei emocinių sunkumų įveikimo gebėjimus. | 1. Dalyvauti emocinį intelektą ugdančioje tarptautinėje programoje „Zipio darugai“ 2. Sensorinio kambario įrengimas įstaigoje. 3. Dalyvavimas ES projekte „Jausk, atpažink, išreiškš“. | 2019-2020 m.m. | 60 Eur.  4000 Eur.  ES lėšos | Direktorius, direktoriaus pavaduotojas ugdymui, pedagogai | Vaikai geba atpažinti ir įvardinti savo bei kitų vaikų emocijas, jausmus.  Ugdymo procese naudojamos interaktyvios grindys, magnetiniai kubai ir kt. projekto priemonės. |
|  | Teikti kvalifikuotą pagalbą SUP vaikams | Socialinio pedagogo, psichologo kab. įrengimas įstaigoje. | nuolat | 400 Eur. | VGK, pedagogai, pagalbos vaikui specialistai | Tyriami poreikiai, sudaryti ugdymo planai.  Specialiųjų poreikių vaikai aprūpinti reikalingomis priemonėmis, jiems teikiama specializuotą pagalbą. |
|  |  |  |  |  |  |  |
| 2.Pedagogo asmenybės raidos, skatinančios konstruktyvius ir pozityvius pokyčius, siekimas; | Vykdyti aktyvios mentorystės programą įstaigoje. | Pedagogai dalinasi savo patirtimi (patirtis nėra tolygi visuose srityse), padeda vienas kitam įgyti reikalingus įgūdžius IKT naudojimo, ugdymo planavimo, pasiekimų vertinimo srityse. | 2019-2020 | Žmogiškieji ištekliai | Direktoriaus pavaduotojas ugdymui, pedagogai, kiti darbuotojai | Bendradarbiavimas užtikrina įgūdžių įgijimą:  informacinių technologijų naudojimo, planavimo, pasiekimų vertinimo, kūrybiško veiklos plėtojimo ir kt. srityse.  Įstaigos pedagogai-studentai perteikia  šiuolaikines edukologijos kryptis kolegoms. |
|  | www. pedagogas.lt akredituotų video mokymų naudojimas  įstaigoje. | Pedagogai pasirenka seminarus pagal savo poreikius, kas lemia aukštesnę ugdymo kokybę. | 2019-2020 m.m. | 130 Eur.  MK lėšos | Direktoriaus pavaduotojas ugdymui, įstaigos pedagogai | Kvalifikacijos tobulinimo pažymėjimai. Mažesnės laiko sanaudos, kvalifikacijos lėšų taupymas. |
|  | Atlikti elektroninę tėvų ir darbuotojų apklausą, nustatant įstaigos veiklos kokybę. | 2020 m. balandis- gegužė | 2020 | Žmogiškieji ištekliai | Direktorius, direktoriaus pavaduotojas ugdymui | Nustatytos stipriosios ir silpnosios sritis.  Veikla planuojama remiantis bendruomenės poreikiais. |
|  | Pedagogų kompiuterinio raštingumo įgūdžių tobulinimas | Internetinės sistemos „Mūsų darželis“ diegimas įstaigoje | 2019 | Įvedimo mokestis  80 eur.  Kiekvieno mėnesio sistemos aptarnavimo mokestis  36 eur. | Direktoriaus pavaduotojas ugdymui, | Visa aktuali informacija nuolat pasiekiama „Mūsų darželis“ el. erdvėje. Visi pedagogai savarankiškai naudojasi sistema. |
|  | Pedagogų profesinės raidos skatinimas | Pedagogų darbo (įsi)vertinimas ir sekančių m.m.  metinių tikslų apibrėžimas | 2020  gegužės ir  rugpjūčio mėn. | Žmogiškieji ištekliai | Direktorė, direktoriaus pavaduotoja ugdymui, įstaigos pedagogai | Pedagogų veikla atitinka turimą kvalifikacinę kategoriją; Skatinama atestacija aukštesnei kategorijai. |
|  |  |  |  |  |  |  |
| 3.Kurti modernią, saugią, sveiką, skatinančią aktyvumą ugdymo(si) ir darbo aplinką. | Skatinti vaikų aktyvumą, judėjimą. | Žaidimų aikštelių inventoriaus atnaujinimas.  Priešmokyklinio ugdymo grupių dalyvavimas projekte Futboliukas. | 2019-2020 m.m. | 20000 Eur.  Žmogiškieji ištekliai | Direktorius, direktoriaus pavaduotojas ūkio reikalams, direktoriaus pavaduotojas ugdymui  Priešmokyklinio ugdymo pedagogai, fizinio lavinimo pedagogas | Žaidimo aikštelėse įrengti nauji laipiojimo įrenginiai,  Pakeistos smėlio dėžės, pastatytos sūpynės.  Užtikrintas vaikų fizinis aktyvumas. |
|  | Saugoti ir stiprinti vaikų sveikatą | Sveikatingumo tako įrengimas įstaigos teritorijoje | 2020 | 400  Eur. | Direktorius, direktoriaus pavaduotojas ūkio reikalams, direktoriaus pavaduotojas ugdymui | Įrengtas basakojų takas. Vyksta grūdinimo (si ) užsiėmimai. |
|  | Saugios aplinkos formavimas sporto salėje | Pakeistos grindys, nudažytos sienos, pakabinti roletai | 2019 | 4000 Eur. | Direktorius, direktoriaus pavaduotojas ugdymui | Atliktas remontas sporto salėje |

SUDERINTA

Lopšelio-darželio tarybos

2019 m. rugsėjo mėn. 10 d.

posėdžio nutarimas

(protokolo Nr. 1)